# Louis Barrau-Dihigo

Louis Barrau-Dihigo (Bordeus, 28 d'abril de 1876 - París, 2 d'agost de 1931) va ser un hispanista, historiador i bibliotecari francès.
Llicenciat en Història per la Sorbona, i seguidor dels cursos de l'École Pratique i de l'École des Langues Orientales, Barrau-Dihigo, va ser secretari de redacció i director de la Revue des Bibliothèques i, des de 1925, bibliotecari de la Sorbona. Es va especialitzar en l'estudi de la història dels estats cristians peninsulars des de les seves primeres èpoques. És autor de diversos estudis històrics relacionats amb la temàtica basca i d'un gran nombre de treballs, documents, estudis i cròniques en diverses revistes com Revue Hispanique, Revue de Bibliotheques i Mélanges d'histoire du Moyen Age, referits al Regne de Navarra (Les Origines du Royaume Navarre d'apres une théorie récente [1900] i Les premiers rois de Navarre [1906]), el Regne de Lleó (1903-07) i el d'Regne d'Astúries (Recherches sur l'histoire politique du royaume asturien (718-910) [1921]). En col·laboració amb Raymond Foulché-Delbosc, el 1920 i el 1925 va publicar dos volums del Manuel de l'hispanisant, inacabat. Pel que fa a temes catalans, estudià a fons els Gesta comitum Barcinonensium. El 1925, per encàrrec de l'Institut d'Estudis Catalans i subvencionat per la Fundació Rabell i Cibils, va publicar dues redaccions llatines dels Gesta, conjuntament amb Jaume Massó i Torrents, que en publicà la versió en català.

## Referències

* ↑ Lot, Ferdinand «Louis Barrau-Dihigo (1876-1931)». Annuaires de l'École pratique des hautes études, 1932, pàg. 28-38 [Consulta: 12 maig 2018].
* 1 2 «Louis Barrau-Dihigo». Gran Enciclopèdia Catalana. Barcelona: Grup Enciclopèdia Catalana.
* ↑ Rubió i Balaguer, Jordi. «Louis Barrau-Dihigo». A: Mestres, companys i amics. L'Abadia de Montserrat, 1991, p. 289–290. ISBN 978-84-7826-262-5 [Consulta: 12 maig 2018].
* ↑ Niño Rodríguez, Antonio. Cultura y diplomacia: los hispanistas franceses y España de 1875 a 1931. Editorial CSIC - CSIC Press, 1988, p. 141. ISBN 978-84-00-06902-5 [Consulta: 12 maig 2018].
* ↑ Balcells, Albert. Història de la historiografia catalana. Institut d'Estudis Catalans, 2004, p. 19. ISBN 978-84-7283-765-2 [Consulta: 12 maig 2018].
* ↑ Estornés Lasa, Bernardo «Barrau Dihigo, Louis». Auñamendi Eusko Entziklopledia. ISSN: 2444-5487 [Consulta: 12 maig 2018].

## Bibliografia

* Beaulieux, Ch. «Louis Barrau-Dihigo, conservateur de la bibliothèque de l'Universiteé de Paris (1876-1931)» (en francès). Revue hispanique: recueil consacré à l'étude des langues, des littératures et de l'histoire des pays castillans, catalans et portugais, T. 81, Núm. 2, 1933, pàg. 498-506. ISSN: 9965-0355 [Consulta: 12 maig 2018].
* Procter, Evelyn S. «Louis Barrau-Dihigo: his work in spanish history» (en francès). Revue hispanique: recueil consacré à l'étude des langues, des littératures et de l'histoire des pays castillans, catalans et portugais, T. 81, Núm. 2, 1933, pàg. 507-514. ISSN: 9965-0355 [Consulta: 12 maig 2018].
* Alphandéry, Paul «Bibliographie de L. Barrau-Dihigo» (en francès). Revue hispanique: recueil consacré à l'étude des langues, des littératures et de l'histoire des pays castillans, catalans et portugais, T. 81, Núm. 2, 1933, pàg. 515-536. ISSN: 9965-0355 [Consulta: 12 maig 2018].